
Tantárgyi tematika és félévi követelményrendszer

	Az oktató neve és elérhetősége: 
Dr. Buhály Attila
Történettudományi és Filozófiai Intézet
B épület I. emelet 177. szoba
Honlap: https://buhalya.hu 

A nyitólapon van lehetőség a félév során konzultációs időpont foglalására

Kontakt: https://letterbird.co/buhalya 
Email: buhaly.attila@nye.hu 
	A konzultációk időpontjai: 

1) Szept. 18. 13:00 – 18:00. B.II.223.
2) Okt. 2. 13:00 – 17:00. B.II.223.
3) Okt. 17. 9:00 – 18:00. B.II.223.

Félévi követelmény: kollokvium



A kurzus menetrendje, témakörök, tevékenységek:

1. konzultációs alkalom
1. Tájékozódás. A feladatok, a szemináriumi dolgozati témák és az időrend megbeszélése. 
2. Bevezetés: az őskorkutatás fogalmi keretei, kutatástörténet. Az őskor forrásai
3. A kulturális és társadalmi evolúció legfontosabb őstörténeti kérdései. A humánevolúció folyamata
4. A paleolit kultúrák; A Kárpát-medence paleolitikuma  
5. A szemináriumi dolgozat írásának módszertana. A szemináriumi dolgozati témák véglegesítése

2. konzultációs alkalom
6. Az ókori kelet fogalma. Kutatástörténeti előzmények
7. Az agrártársadalmak kialakulása Elő-Ázsiában
8. A mezolitikum és a neolitikum Európában és a Kárpát-medencében
9. Európa a rézkortól a rómaiakig. A Hallsatt-, a La Téne-kultúra. A kelták. A rézkor és a bronzkor a Kárpát-medencében

3. konzultációs alkalom
Választott témában hallgatói referátumok (ld. alább, „a referátum / szemináriumi dolgozat választható témakörei.”)

[bookmark: _Hlk486263346]A hallgatók választott témában
1) referátumot tartanak az oktató által egyeztetett, a féléves tematikába illeszkedő időpontban. 
2) szemináriumi dolgozatot készítenek, amelynek témája a választott témához kapcsolódó írott, képi vagy tárgyi forrás elemzése. A pontos források a témaválasztás során kerülnek egyeztetésre. 
A referátum és a szemináriumi dolgozat megfelelő formai követelmények szerinti elkészítése a vizsgára bocsátás előfeltétele!
 
A szemináriumi dolgozat formai követelményei: 8-10 oldal, másfeles sortávolság, 12-es Times New Roman betűméret, sorkizárt elrendezés.

A beadás módja: az elkészült munkák elküldése a buhaly.attila@nye.hu címre, a tárgymezőben az „őstörténet és korai civilizációk” megjelöléssel.
A szemináriumi dolgozat elkészítésének határideje: 2026. december 19.

A referátum / szemináriumi dolgozat választható témakörei:
· A termelő gazdálkodás kialakulása Elő-Ázsiában. Az agráréletmód társadalmi és kulturális következményei egy választott régió vagy lelőhely alapján
· Az ókori Egyiptom történetének valamely választott korszaka, uralkodója, társadalmi, vallási, kulturális jelensége
· Mezopotámia története a kora-dinasztikus korban
· Az agadei Šarru-kín uralkodása
· Mezopotámia a III. Ur-i dinasztia korában
· Az óasszír kereskedelmi rendszer működése Anatóliában
· Az óbabiloni állam. Hammurapi és törvényei
· A hettita birodalom történetének valamely választott korszaka, uralkodója, társadalmi, vallási, kulturális jelensége
· Az Amarna-korszak nemzetközi viszonyai
· Urartu története
· Az újasszír birodalom valamely választott uralkodója
· Az újbabiloni birodalom
· Az ókori zsidóság történetének valamely választott korszaka, vallási, kulturális jelensége
· A perzsa birodalom kialakulása
(Előzetes egyeztetés alapján egyéb, az ókori kelet történetének, kultúrájának tágabb összefüggéseibe illeszkedő speciális téma választása is lehetséges!)
A kollokvium típusa: szóbeli
A szóbeli vizsga témakörei:
1. A kulturális és társadalmi evolúció legfontosabb kérdései
2. Az ember kialakulása: Australopithecus, Homo habilis, Homo erectus és a neandervölgyi ember
3. A paleolit kultúrák; a felső-paleolitikus művészet
4. Magyarország paleolitikuma
5. Az agrártechnológiák kialakulása: Az agráréletmód társadalmi és kulturális következményei Európában és a Közel-Keleten
6. Egyiptom története I. Az óbirodalom és a középbirodalom
7. Egyiptom története II. Az újbirodalom      
8. Mezopotámia története a Kr.e. III. évezredben (A kora-dinasztikus kor, az agadei dinasztia és a III. A III. Ur-i dinasztia)
9. Az óasszír állam és az asszír kereskedelmi rendszer Anatóliában
10. A hettita állam története
11. Az ókori kelet hatalmi, politikai viszonyai az Amarna-korban 
12. Mittanni története   
13. A bronzkor Európában és a Kárpát-medencében   
14. Urartu története
15. Az újasszír birodalom
16. Az újbabiloni birodalom
17. A zsidóság története az ókorban   
18. A perzsa birodalom
19. A vaskori Európa kultúrái. A Kárpát-medence a római korban  
20. Az ókori India
21. Az ókori Kína
Irodalomjegyzék
· Anders Alexandra / Szabó Miklós / Raczky Pál (szerk.): Régészeti dimenziók. Bp. 2010
· Árvai Tamás: Az ige ereje. Redundancia és struktúra az asszír királyfeliratok hadjáratleírásaiban. Bp. 2024
· Baines, J. / Málek, J.: Az ókori Egyiptom atlasza. Bp. 1992
· Bartosiewitz László: Régenvolt háziállatok. Bevezetés a régészeti állattanba. Bp. 2006
· Bácskay András: Orvoslás az ókori Mezopotámiában. A mezopotámiai gyógyító rítusok elmélete és gyakorlata. Bp. 2018
· Csabai Zoltán (szerk.): Európé égisze alatt. Ünnepi tanulmányok Fekete Mária hatvanötödik születésnapjára kollégáitól, barátaitól és tanítványaitól. Bp. 2015
· Csabai Zoltán (szerk.): Ökonómia és ökológia. Tanulmányok az ókori gazdaságtörténet és történeti földrajz köréből. Bp. 2015
· Gaál Ernő / Kertész István: Az őskor és az ókor története. Eger, 2003
· Ghirshman, Roman: Az ókori Irán. Médek, perzsák, parthusok. Bp. 1985
· Gyenis Gyula et al.: Emberelődök nyomában. Az őskőkor emlékei Északkelet-Magyarországon. Miskolc, 2001
· Harmatta János (szerk.): Ókori keleti történeti chrestomathia. Bp. 1996
· Kákosy László: Az ókori Egyiptom története és kultúrája. Bp. 1998
· Kessler, Rainer: Az ókori Izrael társadalma. Bp., 2011
· Leakey, Richard. Az emberiség eredete. Bp., 1995
· Niederreiter Zoltán et al.: Mezopotámia. Istenek és démonok királysága. Bp. 2024.
· Ókor. Folyóirat az antik kultúrákról https://okorportal.hu 
· Roaf, Michael: A mezopotámiai világ atlasza. Bp. 1998
· Stipich Béla Tamás: A hatalomgyakorlás lehetőségei és korlátai a Hettita Birodalomban. Bp. 2021
· Szabó Miklós: A keleti kelták. Bp. 2005
· Vargyas Péter: A pénz története Babilóniában a pénzverés előtt és után. Bp. 2010
· Visy Zsolt (főszerk.): Magyar régészet az ezredfordulón. Bp. 2003 (I-VII. és IX. fejezet) 
· Vér Ádám: Az Újasszír Birodalom keleti tartományai. Bp. 2018
· Vér Ádám: A triumphus Asszíriában. Bp. 2020
A választott témákhoz illeszkedő speciális szakirodalom ill. online adatbázis a témaválasztás után lesz meghatározva.





Dr. Buhály Attila sk.
Nyíregyháza, 2026. 09. 01.





